OpenLLM-France/wikimedia huggingface dataset:
# Ronald Drever

Ronald W. P. Drever (1931) és un físic escocès que ha destacat en el camp de la detecció de les ones gravitacionals.
Drever es graduà a la Universitat de Glasgow el 1953 i s'hi doctorà el 1958. Des del 1972 el seu treball de recerca principal ha estat relacionat amb la detecció de les ones gravitacionals. Introduí nous conceptes en el desenvolupament de l'interferòmetre làser per a la detecció d'ones gravitacionals, destacant una tècnica precisa per al control de la freqüència del làser ara utilitzada àmpliament en moltes aplicacions en la ciència i la tecnologia. El 1979, fou convidat a l'Institut Tecnològic de Califòrnia, Caltech, per iniciar un esforç experimental en el camp de la gravitació que el conduïren a la realització del projecte LIGO per a un observatori d'ones gravitacionals, juntament amb Rainer Weiss i Kip Thorne. El 2007 rebé el premi Einstein de l'American Physical Society per aquesta recerca conjuntament amb Weiss.

## Referències

* ↑ «2007 Einstein Prize Recipient» (en anglès). APS. [Consulta: 15 febrer 2016].
# Rèquiem (Kozłowski)

El Rèquiem en mi bemoll menor, per a quatre veus i orquestra, fou compost per Józef Kozłowski per la mort de l'últim rei de Polònia Estanislau August Poniatowski (1732-1798), encarregat pel mateix rei abans de la seva mort i estrenat el 25 de febrer de 1798 a Sant Petersburg.

## Origen i context

El 1786, Kozłowski es trasllada a Rússia on després de conèixer al príncep Grigori Potiomkin, aquest l'introdueix a la cort imperial de Caterina II.

## Representacions

És en aquests anys en què compon el que seria el primer rèquiem compost a Rússia. Alguns dels millors artistes del moment van prendre part de la representació dirigida pel mateix compositor. Amb aquesta majestuosa missa de rèquiem, Kozłowski va rendir els darrers honors al monarca que va morir en una terra estrangera.
Aquesta obra va esdevenir una icona de la música polonesa i russa, i va ser sovint executat a Polònia i a Rússia. Així, el 24 de novembre de 1804 es representà per les exèquies del compositor i violinista Ivan Mane Jarnović.
Kozłowski va escriure un altre rèquiem per la mort de l'emperador Alexandre I.

## Referències

* ↑ Notes del disc dirigit per Vladímir Iéssipov, 1988.
* ↑ Gasparov, Boris. Five Operas and a Symphony: Word and Music in Russian Culture. Yale University Press, 2008, p. 38. ISBN 9780300133165.
* ↑ Sowinski, Albert. Les musiciens polonais et slaves anciens et modernes dictionnaire biographique des compositeurs, chanteurs. Librairie Adrien Le Clere et Cie, 1857, p. 338.
* ↑ Biographie universelle des musiciens et bibliographie generale de la musique. Meline, Cans et C., 1839, p. 384.
# Notonecta

Notonecta és un gènere d'hemípters heteròpters de la família Notonectidae. Són insectes aquàtics que neden d'esquena, amb el ventre orientat vers la superfície.

## Taxonomia

El gènere Notonecta inclou les següents espècies:
* Notonecta amplifica
* Notonecta arabiensis
* Notonecta australis
* Notonecta bicirca
* Notonecta bicircoidea
* Notonecta bifasciata
* Notonecta borealis
* Notonecta glauca
* Notonecta hoffmanni
* Notonecta indica
* Notonecta insulata
* Notonecta irrorata
* Notonecta kirbyi
* Notonecta lobata
* Notonecta lunata
* Notonecta maculata
* Notonecta marmorea
* Notonecta meridionalis
* Notonecta montezuma
* Notonecta obliqua
* Notonecta ochrothoe
* Notonecta pallidula
* Notonecta petrunkevitchi
* Notonecta raleighi
* Notonecta repanda
* Notonecta shooteri
* Notonecta spinosa
* Notonecta uhleri
* Notonecta undulata
* Notonecta unifasciata
* Notonecta viridis

## Referències

* ↑ «BioLib: Biological library». [Consulta: 1r febrer 2022].

## Enllaços externs

* Els Macroinvertebrats d'aigua dolça a XTEC.
# Savior

Savior és una pel·lícula dirigida per Predrag Antonijevic l'any 1998. Ha estat doblada al català.

## Argument

Destrossat per la pèrdua de la seva família en un atemptat terrorista, l'oficial Joshua Rhodes es mou per la venjança. Cec d'odi, abat fredament innocents, abans d'entrar a la Legió estrangera per escapar de la justícia. Decidit a seguir les seves represàlies fins a l'extrem, abandona la Legió per esdevenir mercenari i combatre amb l'exèrcit serbi durant la guerra de Bòsnia (1991-1995).

## Repartiment

* Dennis Quaid: Joshua Rosa/Guy
* Natasa Ninkovic: Vera
* Sergej Trifunovic: Goran
* Dusan Perkovic: oncle Ratko
* Nastassja Kinski: Maria Rosa
* Catlin Foster: Christian
* Stellan Skarsgård: Peter
* John Maclaren: coronel
* Pascal Rollin: sacerdot a París
* Irfan Mensur: sergent
* Kosta Andrejevic: jove noi sobre el pont
* Ljiljana Krstić: vella
* Sanja Zogovic: noia sobre el pont
* Veljko Otasevic: sacerdot ortodox
* Marina Bukvicki: noia musulmana

## Al voltant de la pel·lícula

* Destacar el sorprenent Zastava Yugo cabriolet Florida verd caqui conduït per Dennis Quaid durant la seva fugida. Un model especialment estudiat per al mercat americà, just abans la mort de l'únic fabricant de cotxes iugoslau.
* El Yugo Cabrio, principal model exportat als Estats Units

## Referències

* ↑ «Savior». Ésadir.cat. [Consulta: 15 setembre 2022].
* ↑ «Movie Review - Film Review; In the Butchery of Bosnia, a Killer Becomes a Humanitarian» (en anglès). NYTimes.com. [Consulta: 23 febrer 2018].
# Ronald Fangen

Ronald Fangen (Kragerø, Telemark, 29 d'abril de 1895 - Fornebu, Oslo, 22 de maig de 1946) fou un escriptor, dramaturg, crític literari i periodista noruec.
Liberal, va fundar la revista Var Verden (1923), antimarxista; més tard evolucionà cap al cristianisme.
L'any 1940 li van concedir el Gyldendal's Endowment, prestigiós premi literari noruec.

## Obres

* De svake (1915; novel·la)
* Slægt føder slægt (1916; novel·la)
* Streiftog i digtning og tænkning (1919; assaig)
* Syndefald (1920; obra de teatre)
* Fienden ('L'enemic' 1922, obra de teatre)
* Den forjaettede dag ('El dia promès', 1926)
* Duel (1932; novel)
* En kvinnes vei ('El camí d'una dona', 1933)
* Mannen som elsket rettferdigheten ('L'home que estimava la justícia', 1934)
* Dagen og veien (1934; assaig)
* "Both are my Cousins"
* "Welterneuerung, aber wie? Meine Begegnung mit der Oxford – Gruppenbewegung" (1936, assaig)
* "Une révolution dans la chrétienté" (1937, assaig)
* "Dass Sie ALLE EINES seien Die Ökumenische Botschaft der Gruppenbewegung" (1938, assaig)
* Borgerfesten (1939; novel·la)
* En lysets engel ('Un àngel de llum', 1945; novel·la)
* I nazistenes fengsel
# Alexandria (programa de televisió)

Alexandria va ser un programa divulgatiu dedicat als llibres i la lectura presentat per l'escriptor Màrius Serra. S'estructurava a partir d'una entrevista central a un escriptor i altres seccions s'hi anaven intercalant. Una d'elles, presentada per Eloi Vila, ens acosta a alguna llibreria catalana. En d'altres seccions, personatges coneguts donen a conèixer el llibre que estan llegint i fan les seves recomanacions.
En total es van emetre dues temporades i 78 capítols entre el 24 de juny de 2003 i el 22 d'abril de 2005.

## Referències

* ↑ «Màrius Serra conversa amb Maria Barbal, divendres a "Alexandria"». CCMA, 2005. [Consulta: 27 juny 2017].
* ↑ «Eloi Vila dispara una novel·la 'tarantiniana'». Ara.cat.
* ↑ associats, Partal, Maresma i. «El Canal 33 estrena demà 'Alexandria', un programa per fomentar la lectura presentat per Màrius Serra». Vilaweb, 23-06-2003. [Consulta: 27 juny 2017].

## Enllaços externs

* Pàgina del programa "Alexandria" a la web de la CCMA
* Equip del programa "Alexandria" a la web de la CCMA
* Capítols d'"Alexandria".
# Notopteroidis

Els notopteroidis (Notopteroidei) són un subordre de peixos teleostis de l'ordre dels Osteoglossiformes que conté cinc famílies:
* Gymnarchidae (amb només una única espècie).
* Lycopteridae (extint).
* Mormyridae (peixos elefants).
* Notopteridae (peix ganivet).
* Ostariostomidae (extint).

## Referències

* ↑ Taxonomic Serial No (TSN):161902
* ↑ Jamieson, p. 118.

## Bibliografia

* Jamieson, Barrie G.M.; Nelson, Joseph S. Fish Evolution and Systematics: Evidence from Spermatozoa. Cambridge University Press, 2011, p. 334. ISBN 978-0521292566.
# Huracà Alex (2010)

Huracà Alex va ser el primer cicló tropical que es va formar durant la temporada d'huracans de l'Atlàntic de 2010. Es formà a partir d'una ona tropical el 25 de juny. Es desenvolupà a poc a poc en el mar Carib i sobrevolà Belize com a tempesta tropical. Després d'entrar en el Golf de Mèxic, Alex era molt gran i es trobà amb condicions favorables per un desenvolupament lent. A principis del 30 de juny, el cicló assolí l'estatus d'huracans quan s'aproximava al nord-est de Mèxic; es convertia així en un huracà al juny, fet que no succeïa des de l'huracà Allison el 1995. La tempesta ràpidament s'intensificava davant la costa de Tamaulipas, i colpejava prop de Soto la Marina com un huracà de Categoria 2 en l'escala de Saffir-Simpon.
# Rękopis znaleziony w Saragossie

Rękopis znaleziony w Saragossie (el manuscrit trobat a Saragossa) és una pel·lícula polonesa dirigida el 1965 per Wojciech Jerzy Has basada en la novel·la homònima de l'escriptor polonès Jan Potocki.
La pel·lícula va ser estrenada a Polònia sense tallar les seves 180 minuts de metratge original, però en arribar als Estats Units es va escurçar fins als 152 minuts i en el cas del Regne Unit no va passar dels 125. Durant els anys 1990, Jerry Garcia, juntament amb Martin Scorsese i Francis Ford Coppola, van finançar la restauració d'una edició sense tallar de la pel·lícula, que finalment es va editar en DVD l'any 2001. Aquest mateix muntatge va ser editat a Espanya conjuntament per Versus Entertainment / Notro Films, en una edició de 2 discos en DVD, amb llibret (Madrid, 2007).

## Argument

Alfonso van Worden, capità de les tropes napoleòniques recentment instal·lat a Madrid descobreix que està destinat a grans aventures gràcies a dues princeses morisques de Sierra Morena. Amb ajut d'un matemàtic i un cabalista comença una sèrie d'aventures contra la Inquisició i amb suport dels gitanos.

## Repartiment

* Zbigniew Cybulski - Alfonse Van Worden
* Iga Cembrzyńska - Princesa Emina
* Elżbieta Czyżewska - Donya Frasquetta Salero
* Gustaw Holoubek - Don Pedro Velasquez
* Beata Tyszkiewicz - Donya Rebecca Uzeda
* Joanna Jędryka - Zibelda
* Bogumił Kobiela - Senyor Toledo
* Zdzisław Maklakiewicz - Don Roque Busqueros
* Leon Niemczyk - Don Avadoro
* Barbara Krafftówna - Camilla de Tormez
* Stanislaw Igar - Don Gaspar Soarez
* Jan Machulski - Comte Pena Flor
* Kazimierz Opaliński - Hermit / Sheik
* Janusz Kłosiński - Don Diego Salero
* Slawomir Lindner - Pare de Van Worden
* Miroslawa Lombardo - Mare de Van Worden
* Franciszek Pieczka - Pacheco
* Adam Pawlikowski - Don Pedro Uzeda
* Krzysztof Litwin - Don Lopez Soarez
* Jadwiga Krawczyk - Donya Inez Moro

## Premis
### Medalles del Cercle d'Escriptors Cinematogràfics

| Categoria | Resultat |
| Millor pel·lícula de sales especials | Guanyadora |

## Referències

* ↑ Martin Scorsese Presents: Masterpieces of Polish Cinema
* ↑ «Premios del CEC a la producción española de 1971». Círculo de Escritores Cinematográficos. Arxivat de l'original el 2021-05-06. [Consulta: 24 novembre 2018].

## Bibliografia

* Diego Moldes, El manuscrito encontrado en Zaragoza. La novela de Jan Potocki adaptada al cine por Wojciech Jerzy Has, Calamar Ediciones, Madrid, 2009. 128 pp. ISBN 978-84-96235-32-8.
# Royal (Iowa)

Royal és una població dels Estats Units a l'estat d'Iowa. Segons el cens del 2000 tenia 479 habitants.

## Demografia

Segons el cens del 2000, Royal tenia 479 habitants, 194 habitatges, i 131 famílies. La densitat de població era de 637,7 habitants/km².
Dels 194 habitatges en un 35,6% hi vivien nens de menys de 18 anys, en un 51,5% hi vivien parelles casades, en un 11,3% dones solteres, i en un 32% no eren unitats familiars. En el 28,4% dels habitatges hi vivien persones soles el 14,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 3,02.
Per edats la població es repartia de la següent manera: un 27,6% tenia menys de 18 anys, un 7,9% entre 18 i 24, un 26,7% entre 25 i 44, un 20,5% de 45 a 60 i un 17,3% 65 anys o més.
L'edat mediana era de 36 anys. Per cada 100 dones de 18 o més anys hi havia 97,2 homes.
La renda mediana per habitatge era de 37.500 $ i la renda mediana per família de 41.146 $. Els homes tenien una renda mediana de 29.107 $ mentre que les dones 18.281 $. La renda per capita de la població era de 18.118 $. Entorn del 3,3% de les famílies i el 4,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Royal». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Royal». American Fact Finder. Oficina del Cens dels Estats Units, 12-01-2010.
Viccionari
# Onyx Grand Prix

Onyx Grand Prix o Onyx va ser un constructor de cotxes de competició britànic que va arribar a disputar curses a la Fórmula 1.
L'equip va ser fundat per competir a la Fórmula 2 l'any 1979 per Mike Earle i Greg Field i tenia la seu a Littlehampton, Anglaterra.
Anys després van decidir fer el salt a la Fórmula 1. La majoria d'accions van ser comprades per Paul Shakespeare i amb patrocini de Marlboro i de Moneytron (companyia de Jean-Pierre van Rossem, posterior amo de l'equip). L'equip es va traslladar a Westergate House i es van contractar com pilots al suec Stefan Johansson i el belga Bertrand Gachot.
Va debutar a la F1 a la temporada 1989 a la prova inicial, el GP de Brasil, disputant vint-i-sis curses entre les temporades 1989 i 1990.
L'equip va prendre part de les curses amb cinquanta-dos monoplaces, aconseguint una tercera posició (Portugal'89) com millor classificació en una cursa i assolint sis punts pel campionat del món de constructors.

## Resum

| Curses: | Victòries: | Pòdiums: | Poles: | Voltes ràpides: | Punts: |
| 26 (52) | 0 | 1 | 0 | 0 | 6 |
# Semi-parlant

En lingüística, un semi-parlant és un parlant d'una llengua amenaçada que té competència lingüística parcial en la llengua. Generalment els semi-parlants no usen regularment la llengua amenaçada en la conversa, sovint el seu discurs conté modificacions considerades "errors" pels parlants nadius. Els semi-parlants es troben sovint entre els participants motivats més involucrats en els projectes de revitalització de la llengua.
Com a llengua es torna obsoleta i la comunitat lingüística es desplaça a altres idiomes la parlen amb menys freqüència i en menor nombre de dominis socials. Per aquesta raó, molts oradors aprenen l'idioma parcialment i sovint en una forma simplificada, amb gran influència de la llengua majoritària. Aquests parlants són coneguts a vegades com a "semi-parlants", "quasi-parlants" o "recordadors". El terme semi-parlant va ser introduït per la lingüista Nancy Dorian en la descripció dels darrers parlants del dialecte de l'est de Sutherland del gaèlic escocès.
Quan els semi-parlants formen una part important de la comunitat de parla sovint esdevé la contracció de la llengua, ja que les normes lingüístiques s'acomoden a les competències dels parlants.

## Referències

* ↑ Grinevald, Collette & Michel Bert. 2011. "Speakers and Communities" in Austin, Peter K; Sallabank, Julia, eds. (2011). Cambridge Handbook of Endangered Languages. Cambridge University Press. ISBN 978-0-521-88215-6. p.50
* ↑ Dorian, Nancy C. 1980. Language Shift in Community and Individual: The Phenomenon of the Laggard Semi-Speaker. International Journal of the Sociology of Language. Volume 1980, Issue 25, Pages 85–94
* ↑ N. Dorian, "The Problem of the Semi-Speaker in Language Death," International Journal of the Sociology of Language 12 (1977): 23-32.
* ↑ Knowles-Berry, Susan «Linguistic decay in Chontal Mayan: the speech of semi-speakers». Anthropological Linguistics, 29, Winter 1987, pàg. 332–341. JSTOR: 30028108.
* ↑ Dorian, Nancy C. «Fate of morphological complexity in language death: Evidence from East Sutherland Gaelic». Language, 54, setembre 1978, pàg. 590–609. JSTOR: 412788.
# Hyloscirtus alytolylax

Hyloscirtus alytolylax és una espècie de granota que viu a Colòmbia i l'Equador.
Està amenaçada d'extinció per la pèrdua del seu hàbitat natural.

## Referències

* Bolívar, W., Coloma, L.A., Ron, S., Cisneros-Heredia, D. & Jungfer, K.-H. 2004. Hyloscirtus alytolylax. Llista Vermella d'Espècies Amenaçades de la UICN 2006. Consulta: 11 de gener de 2008.
# Almodôvar

Almodôvar és un municipi portuguès, situat al districte de Beja, a la regió d'Alentejo i a la subregió de l'Baixo Alentejo. L'any 2006 tenia 9.710 habitants. Limita al nord amb Castro Verde, a l'est amb Mértola, al sud-est amb Alcoutim, al sud amb Loulé, al sud-oest amb Silves i a l'oest i nord-oest amb Ourique.

## Població

Població del concelho d'Almodôvar (1801 – 2004) :
| 1801 | 1849 | 1900 | 1930 | 1960 | 1981 | 1991 | 2001 | 2004 |
| 5.945 | 8.215 | 11.089 | 14.180 | 16.028 | 10.637 | 8.999 | 8.145 | 7.650 |

## Freguesies

* Aldeia dos Fernandes
* Almodôvar
* Gomes Aires
* Rosário
* Santa Clara-a-Nova
* Santa Cruz
* São Barnabé
* Senhora da Graça de Padrões
# Rēzija Kalniņa

Rēzija Kalniņa (Riga, RSS de Letònia, 23 de desembre de 1970) és una actriu de cinema, teatre i televisió letona. En el món del teatre, des de 1994, va treballar al Teatre Dailes. També ha participat en diverses pel·lícules.
L'any 2001, va rebre el Premi Nacional Letó Lielais Kristaps pel seu paper d'actriu a Labās rokas.

## Filmografia

| Any | Pel·lícula | Paper | Notes |
| 1991 | Brīvība | Simmona | |
| 1992 | Sievietes | Inga | |
| 2001 | Labās rokas | Margita | Lielais Kristaps a la millor actriu |
| 2003 | Negribu, negribu, negribu!... | | |
| 2004 | Navazhdenie | Wanda | minisèrie de TV |
| 2005 | Archangel | Valehska | |
| 2005 | Kõrini! | Sabrina | |
| 2005 | Augstuma robeža | Anna | |
| 2006 | Polizeiruf 110 | Laima Saizmanis | sèrie de TV (1 episodi) |
| 2007 | Neprāta cena | | sèrie de TV (72 episodis) |
| 2007 | Rūgtais vīns | Baņuta | |
| 2007 | Nerunā par to | Beatrise | Nominació − Lielais Kristaps a la millor actriu |
| 2010 | Rūdolfa mantojums | Emīlija | Nominació − Lielais Kristaps a la millor actriu |
| 2012 | Gulf Stream Under the Iceberg | | |
| 2014 | Modris | | Lielais Kristaps a la millor actriu secundària |

## Referències

* ↑ «Dailes teātris - Aktieri - Rēzija Kalniņa» (en letó). Teatre Dailes. [Consulta: 14 abril 2010].

## Enllaços externs

* Rēzija Kalniņa al web del Teatre Dailes (letó)
# Royal-Wrangler

L'equip Royal-Wrangler va ser un equip ciclista suís de ciclisme en ruta que va competir professionalment el 1982.

## Principals resultats

* Tour del Nord-oest: Erich Maechler (1982)

### A les grans voltes

* Giro d'Itàlia
** 1 participacions (1982)
** 0 victòries d'etapa:
* Tour de França
** 0 participacions
* Volta a Espanya
** 0 participacions

## Enllaços externs

* Plantilla a memoire-du-cyclisme.eu
* Plantilla i resultats a firstcycling.com
* Plantilla i resultats a cyclebase.nl
# Annalisa (cantant)

Annalisa Scarrone, coneguda artísticament com a Annalisa (Savona, Itàlia, 5 d'agost de 1985), és una cantautora italiana.
Després d'algunes experiències a l'àmbit musical amb dos grups, encetà una carrera de solista el 2011, participant a la desena edició del concurs de talents Amici di Maria De Filippi, durant el qual es classificà segona i obtingué el Premi de la crítica (que també va guanyar l'any següent a Amici Big).
Més endavant, el 2013, va participar al Festival de Sanremo a la categoria Big, assolint-hi la novena posició amb "Scintille". Gràcies a "Una finestra tra le stelle" arribà a ser quarta el 2015, acabà onzena el 2016 amb "Il diluvio universale", tercera el 2018 amb "Il mondo prima di te" i setena el 2021 amb "Dieci".
Durant el transcurs de la seva carrera també ha rebut nombrosos premis i reconeixements, com ara el MTV Europe Music Award, un Wind Music Award, un Premi Lunezia, el Premi Videoclip Italiano, dos Velvet Awards, un SEAT Music Awards i un premi Mia Martini 2014, a més d'haver estat proclamada vencedora de la sisena edició de l'International Song Contest: The Global Sound 2013 i de la 32 edició de l'OGAE Second Chance 2018 a representant-hi Itàlia. A més, fou triada per a representar Itàlia als MTV Italia Awards 2013 i a l'OGAE Song Contest 2013, on va ocupar el tercer lloc i va rebre quatre nominacions als World Music Awards 2013 i una altra, el 2015, als Kids' Choice Awards i als MTVStarOf2015

## Discografia

* Nali (2011)
* Mentre tutto cambia (2012)
* Non so ballare (2013)
* Splende (2015)
* Se avessi un cuore (2016)
* Bye Bye (2018)
* Nuda (2020)

## Participacions al Festival de la cançó de Sanremo

| Any | Categoria | Cançó | Cover / artista convidat | Posició |
| Festival de Sanremo 2013 | Campions | "Scintille" | Per Elisa / Emma Marrone | 9.º |
| Festival de Sanremo 2015 | Campions | "Una finestra tra le stelle" | Ti sento | 4.º |
| Festival de Sanremo 2016 | Campions | "Il diluvio universale" | America/Sognami | 11.º |
| Festival de Sanremo 2018 | Campions | "Il mondo prima di te" | Michele Bravi | 3.º |
| Festival de Sanremo 2021 | Campions | "Dieci" | La musica è finita / Federico Poggipollini | 7.º |

## Referències

* ↑ «Premio della critica big». [Consulta: 2012].
* ↑ «Annalisa Vince il Premio della Critica» (en italià). Arxivat de l'original el 2011-03-10. [Consulta: 10 març 2011].
# Béla Karlovitz

Béla Karlovitz (Hongria, 9 novembre 1904 - Estats Units, 29 febrer 2004) va ser una física hongaresa que va ser pionera en la recerca sobre la generació d'energia elèctrica directament d'un cos d'aire calent en moviment sense cap part que es mogui mecànicament. Aquest procés és conegut com a generació magnetohidrodinàmica o generació MHD. També és coneguda pel nombre de Karlovitz.
A mitjans dels any 1930, quan vivia en la seva Hongria natal, Béla Karlovitz va accedir a l'empresa Siemens AG a Alemanya demanant de desenvolupar un generador MHD usant gasos combustibles. Siemens la va derivar a Westinghouse als Estats Units. Va arribar a les instal·lacions de recerca de Westinghouse de Pittsburgh, Pennsylvania amb el seu amic Denes Halasz l'any 1938.
La seva feina allà va culminar en la primera patent d'un procés de potència MHD el 13 d'agost de 1940 (Patent dels Estats Units número 2,210,918, "Procés per la Conversió d'Energia"). Va treballar a Westinghouse fins a l'any 1947. La Segona Guerra Mundial va interrompre el desenvolupament i un dispositiu que funcionés a la pràctica no va ser construït fins al 1992 per altres científics.
Belá Karlovitz va obtenir el seu grau en Enginyeria Mecànica de la Universitat Politècnica de Budapest i un d'Enginyeria Elèctrica a l'Institut Federal de Tecnologia de Zuric, a Suïssa. Més enllà de les seves publicacions sobre MHD, és autora de publicacions sobre flames turbulentes i inestabilitats en la combustió. Va ser la cap de la Secció de Recerca sobre Flames, de la Divisió d'Explosius i Ciències Físiques i del Bureau de Mines a Pittsburgh, PA l'any 1953. Després, va treballar a l'empresa Combustion and Explosive Research, Inc. a Pittsburgh, PA.
En combustió, Karlovitz és coneguda com la primera persona que va introduir el terme elasticitat de flama. El nombre de Karlovitz duu el seu nom. Es tracta d'una magnitud adimensional definida com:
    ${\mathit {Ka}}=kt_{c}$
on $t_{c}$ és el temps de flux característic (en s) i $k$ és la taxa d'elasticitat de la flama (en 1/s):
    $k=(dA/dt)/A$;
on $A$ és l'àrea unitària de la flama i està definida pels punts que es queden en la superfície de la flama.

## Referències

* ↑ Magnetohydrodynamic electrical power generation, Hugo K. Messerle, page 7, J. Wiley, 1995
* ↑ Physics in technology, Volume 10, page 219 Institute of Physics (Great Britain), American Institute of Physics
* ↑ United States Patent Office patent Patent number: 2210918 Filing date: Aug 12, 1936, Issue date: Aug 1940
* ↑ Electronics, Volume 35, McGraw-Hill Pub. Co., 1962, page 27